Document ID: 32005R1187

UREDBA KOMISIJE (ES) št. 1187/2005
z dne 22. julija 2005
o spremembi Uredbe (EGS) št. 1859/82 o izboru poročevalskih kmetijskih gospodarstev za določitev dohodkov kmetijskih gospodarstev
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) in zlasti člena 4(4) Uredbe,
ob upoštevanju naslednjega:
(1)
Člen 2 Uredbe Komisije (EGS) št. 1859/82 (2) za vsako državo članico določa prag ekonomske velikosti za poročevalska kmetijska gospodarstva, ki spadajo na področje spremljanja mreže računovodskih podatkov s kmetijskih gospodarstev.
(2)
V Nemčiji so strukturne spremembe privedle do zmanjšanja števila najmanjših kmetijskih gospodarstev in njihovega prispevka k celotni proizvodnji kmetijstva. Zaradi tega ni več potrebno, da bi se vključila v raziskavo, ki zajema najpomembnejši del kmetijske dejavnosti. Zato je treba prag povečati z 8 ESU na 16 ESU.
(3)
Za Ciper je treba prag, sprva določen na 1 ESU, zvišati na 2 ESU, ker kmetijska gospodarstva z ekonomsko velikostjo, manjšo od 2 ESU, predstavljajo samo 7 % celotnega standardiziranega pokritja. Najpomembnejši del kmetijske dejavnosti se lahko tako pokrije pri pragu, ki izključuje manjša kmetijska gospodarstva.
(4)
Število poročevalskih kmetijskih gospodarstev na državo članico, ki se izberejo glede na enoto, je določeno v Prilogi I k Uredbi (EGS) št. 1859/82. V Španiji, Italiji, Avstriji, na Portugalskem in na Finskem je število poročevalskih kmetijskih gospodarstev že dolgo časa isto, čeprav se je število kmetijskih gospodarstev občutno zmanjšalo. Zmanjšanje spremlja povečevanje izenačenosti kmetijskih gospodarstev, ki zagotavlja zadovoljivo reprezentativnost na podlagi manjšega vzorca od sedanjega. Zaradi teh strukturnih sprememb se lahko zmanjša število poročevalskih kmetijskih gospodarstev, izbranih v Španiji, Italiji, Avstriji, na Portugalskem in na Finskem. Vendar je treba za nekatere enote v Španiji in Italiji to število povečati zaradi izboljšanih statističnih metodologij, ki se uporabljajo pri izbiri.
(5)
Število poročevalskih kmetijskih gospodarstev na Malti je treba ponovno preučiti na podlagi novih podatkov, ki zadevajo njeno kmetijsko strukturo.
(6)
Uredbo (EGS) št. 1859/82 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetijskih gospodarstev -
SPREJELA NASLEDNJO UREDBO:
Člen 1
Uredba (EGS) št. 1859/82 se spremeni:
1.
Člen 2 se nadomesti:
„Člen 2
Za obračunsko leto 2006 (obdobje 12 zaporednih mesecev z začetkom med 1. januarjem 2006 in 1. julijem 2006) in za naslednja obračunska leta bo prag ekonomske velikosti iz člena 4 Uredbe št. 79/65/EGS v ESU naslednji:
-
Belgija: 16 ESU
-
Češka: 4 ESU
-
Danska: 8 ESU
-
Nemčija: 16 ESU
-
Estonija: 2 ESU
-
Grčija: 2 ESU
-
Španija: 2 ESU
-
Francija: 8 ESU
-
Irska: 2 ESU
-
Italija: 4 ESU
-
Ciper: 2 ESU
-
Latvija: 2 ESU
-
Litva: 2 ESU
-
Luksemburg: 8 ESU
-
Madžarska: 2 ESU
-
Malta: 8 ESU
-
Nizozemska: 16 ESU
-
Avstrija: 8 ESU
-
Poljska: 2 ESU
-
Portugalska: 2 ESU
-
Slovenija: 2 ESU
-
Slovaška: 6 ESU
-
Finska: 8 ESU
-
Švedska: 8 ESU
-
Združeno kraljestvo (razen Severne Irske) 16 ESU
-
Združeno kraljestvo (samo Severna Irska) 8 ESU.“
2.
Priloga I se spremeni v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od obračunskega leta 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. julija 2005

Labels: 18
19
6